ΓΡΑΠΤΗ ΕΡΩΤΗΣΗ E-3138/02

υποβολή: Mihail Papayannakis (GUE/NGL) προς την Επιτροπή

(4 Νοεμβρίου 2002)

Θέμα: Υλοποίηση Κοινοτικής Πρωτοβουλίας Leader+ στην Ελλάδα

Δημοσιεύματα της εφημερίδας Καθημερινή αναφέρουν ότι η Αναπτυξιακή Εταιρία Κοζάνης, που την προηγούμενη προγραμματική περίοδο είχε την ευθύνη του Ελληνικού Δικτύου της Κοινοτικής Πρωτοβουλίας Leader, απέστειλε επιστολή προς τις Αναπτυξιακές Εταιρίες πουλοποιούν το πρόγραμμα Leader+ 2000-2006, ζητώντας να ενσωματώσουν στα προγράμματά τους, δράση προς όφελος των Κυνηγετικών Συλλόγων.

Με την πρόταση αυτή επιδιώκεται:

- Η ανάπτυξη της πανίδαςσε επιλεγμένες περιοχές της χώρας,

- Δράσεις οι οποίες θαλοποιηθούν σε περιοχές στις οποίες δεν ισχύει απαγόρευση θήρας,

- Η εκπόνηση Ολοκληρωμένων Διαχειριστικών Σχεδίων για τις εν λόγω δασικές περιοχές,

- Ζώνες ειδικής σποράς για θηράματα και καταγραφή της κυνηγετικής κάρπωσης με φορείς εκπόνησης τους κυνηγετικούς συλλόγους (!),

- Κύκλοι κατάρτισης με στόχο την αναβάθμιση δεξιοτήτων ανθρώπινου δυναμικού. Στόχος είναι η ενημέρωση των κυνηγών σε θέματα οικολογίας, βιολογίας ειδών, διαχείρισης οικοσυστημάτων, χρήσης όπλων κλπ.

Η πρόταση κατατέθηκε από την Ελληνική Κυνηγετική Συνομοσπονδία, μεπογραφή του Προέδρου της, ο οποίος ταυτόχρονα είναι ο Γ.Δ. της Διαχειριστικής Αρχής του Γ' ΚΠΣ στην Ελλάδα ενώ αιτούνται 175,000 ευρώ για την εκπόνηση των διαχειριστικών σχεδίων και 200,000 ευρώ για τις ενέργειες κατάρτισης, ανά Τοπικό Πρόγραμμα Leader+.

Το εκ των άνωθεν σπονσοράρισμα καταστρατηγεί τη διαδικασία επιλογής από τα κάτω (bottom up approach),ποχρεωτική διαδικασία για τη σύνταξη των Τοπικών Προγραμμάτων (Ανακοίνωση της ΕΕ Leader+, Απρίλιος 2000), ενώ παραχωρείται το δικαίωμα στους κυνηγούς, χωρίς να έχουν αρμοδιότητα, να εκπονούν διαχειριστικές μελέτες για δάση, ενώ το ίδιο το Υπουργείο Γεωργίας έχει προκηρύξει 24 Διαχειριστικές Μελέτες δασικών περιοχών, που θα χρηματοδοτηθούν από το Ε.Π. Αγροτικής Ανάπτυξης 2000-2006.

Θα μπορούσε η Επιτροπή να με ενημερώσει ποία συγκεκριμένα μέτρα προτίθεται να λάβει προκειμένου η πρωτοβουλία Leader+ να εφαρμόζεται ακώλυτα και χωρίς αθέμιτες παρεμβάσεις· Τι σκοπεύει να πράξει η Επιτροπή προκειμένου η Ε.Ε. να μην χρηματοδοτεί εις διπλούν τις ίδιες δράσεις (διαχειριστικές μελέτες δασών, σεμινάρια κλπ.) από το ίδιο Διαρθρωτικό Ταμείο και μάλιστα όταν μέσω του Leader+ χρηματοδοτούνται αναρμόδιοι φορείς (Κυνηγετική Συνομοσπονδία και Κυνηγετικοί Σύλλογοι)·

Συμπληρωματική απάντησητου κ. Fischler εξ ονόματος της Επιτροπής

(30 Ιανουαρίου 2003)

Σύμφωνα με τις πληροφορίες που έχουν παρασχεθεί από τις ελληνικές αρχές, τα τοπικά σχέδια των Ομάδων Τοπικής Δράσης (ΟΤΔ) περιελάμβαναν ήδη κατά την αξιολόγησή τους από την αρχή διαχείρισης του Leader+ ορισμένες δραστηριότητες για την προστασία και την ανάπτυξη της άγριας πανίδας, εκτός των ορίων των προστατευόμενων περιοχών, όπως η φύτευση προστατευτικών φυτικών φρακτών, η σπορά σε μικρές εκτάσεις, η εφαρμογή συστημάτων παρακολούθησης των ειδών της άγριας πανίδας, δραστηριότητες πληροφόρησης και ευαισθητοποίησης, κλπ. Οι δραστηριότητες αυτές θα αποτελέσουν αντικείμενο σχεδίου διαχείρισης που θα εγκριθεί από τις αρμόδιες δασικέςπηρεσίες στο κατάλληλο γεωγραφικό επίπεδο. Τα σχέδια αυτά είναι συγκεκριμένα και δεν πρόκειται ναπερκαλύψουν άλλες μελέτες δασικής διαχείρισης που προβλέπονται σε άλλα προγράμματα, όπως το επιχειρησιακό πρόγραμμα για την αγροτική ανάπτυξη.

Οι προτεινόμενες δραστηριότητες θα αξιολογηθούν και θα επιλεγούν σύμφωνα με τις διαδικασίες και τα κριτήρια επιλογής των πράξεων που έχουν συμφωνηθεί στο πλαίσιο του προγράμματος Leader+. Οι εν λόγω δραστηριότητες, εκ των οποίων ένα μέρος μόνο μπορεί να ενδιαφέρει τους κυνηγούς, έχει προβλεπόμενο κόστος της τάξεως των 3,5 εκατ. ευρώ για όλο το πρόγραμμα, δηλαδή περίπου 1 % του τμήματος 1 του εθνικού προγράμματος. Φυσικά, ο αριθμός αυτός είναι ενδεικτικός.

Όσον αφορά τις ανησυχίες του Αξιότιμου Μέλους του Κοινοβουλίου, η Επιτροπή έκανε τις ακόλουθες παρατηρήσεις:

- Στο μέτρο που οι δραστηριότητες όπως περιγράφονται ανωτέρω αποτελούν μέρος των τοπικών σχεδίων των ΟΤΔ που έχουν εγκριθεί από την αρχή διαχείρισης, δεν μπορεί να θεωρηθεί ότι η προσέγγιση από τη βάση προς την κορυφή δεν τηρήθηκε.

- Επιπλέον, εφόσον τα σχέδια διαχείρισης της πανίδας εγκριθούν από μια δημόσια αρμόδια αρχή, η Επιτροπή δεν μπορεί να αντιταχθεί, διότι είναι αρμοδιότητα του κράτους μέλους στο πλαίσιο της αρχής της επικουρικότητας. Η χρησιμοποίηση των κριτηρίων επιλογής των πράξεων αποτελεί ίσως επαρκή εγγύηση όσον αφορά την ανησυχία αυτή.

Ωστόσο, η Επιτροπή εκφράζει την ανησυχία της σχετικά με τέσσερα σημεία:

- Οι ελληνικές αρχές επιβεβαιώνουν ότι οι δραστηριότητες αυτές θα πραγματοποιηθούν εκτός των ορίων των προστατευόμενων περιοχών. Ωστόσο, ο ορισμός των ζωνών ειδικής προστασίας σύμφωνα με το άρθρο 4, παράγραφοι 1 και 2 της οδηγίας αριθ. 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών(1), εξακολουθεί να αποτελεί αντικείμενο αμφισβητήσεων και η Επιτροπή για το θέμα αυτό διαβίβασε, στις 19 Δεκεμβρίου 2002, αιτιολογημένη γνώμη στην Ελλάδα για την κακή εφαρμογή της οδηγίας. Συνεπώς, πριν περιοριστούν οι δραστηριότητες αυτές σε περιοχές, εκτός των προστατευόμενων περιοχών, θα πρέπει ναπάρξει συμφωνία σχετικά με τον ορισμό τους. Πράγματι, η Επιτροπή θεωρεί ότι η Ελλάδα κατέταξε ως ζώνες ειδικής προστασίας (ΖΕΠ) εδάφη των οποίων η έκταση είναι σαφώς πολύ μικρότερη από την έκταση που μπορεί να καταταχθεί ως ζώνη ειδικής προστασίας σύμφωνα με την εν λόγω οδηγία.

- Η Επιτροπή τονίζει επίσης ότι η ελληνική νομοθεσία για την κυνηγητική περίοδο του έτους 2002-2003 είναι επίσης αμφισβητήσιμη όσον αφορά το άρθρο 7 της οδηγίας αριθ. 79/409/ΕΟΚ. Η Επιτροπή αποφάσισε να απευθυνθεί στο Δικαστήριο για το θέμα αυτό.

- Οι δραστηριότητες κατάρτισης και ευαισθητοποίησης του προγράμματος Leader+ πρέπει να απευθύνονται κυρίως στους τοπικούς πληθυσμούς των περιοχών που επιλέγονται στο πλαίσιο του προγράμματος, καθώς και στους άμεσους δικαιούχους των ενισχύσεων του προγράμματος που διαμένουν στις περιοχές αυτές και αναπτύσσουν τις δραστηριότητές τους. Το Leader+ δεν θα πρέπει να χρηματοδοτεί δραστηριότητες κατάρτισης και ευαισθητοποίησης για άτομα που βρίσκονται περιστασιακά στις περιοχές του Leader.

- Ορισμένες από τις προτεινόμενες δραστηριότητες για την άγρια πανίδα (για παράδειγμα, η φύτευση φυτικών φρακτών, η σπορά) μπορεί να έχουν επιπτώσεις σε σχέση με τα γεωργοπεριβαλλοντικά μέτρα του κεφαλαίου VI του κανονισμού (ΕΚ) αριθ. 1257/1999(2), εντός των ζωνών οι οποίες σύμφωνα με την Επιτροπή πρέπει να προστατεύονται (βλ. το σημείο 1 ανωτέρω). Το θέμα αυτό θα πρέπει να αποσαφηνιστεί από το κράτος μέλος.

Η Επιτροπή θα διαβιβάσει τις ανωτέρω παρατηρήσεις στις αρμόδιες αρχές του κράτους μέλους για να τους επιστήσει την προσοχή και για να βρεθεί λύση η οποία να είναι σύμφωνη με την κοινοτική νομοθεσία και συναφής με τονφιστάμενο προγραμματισμό.

(1) ΕΕ L 103 της 25.4.1979.

(2) Κανονισμός (ΕΚ) αριθ. 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών, ΕΕ L 160 της 26.6.1999.